ΔΙΟΝ. ΣΟΛΩΜΟΣ: ΕΛΕΥΘΕΡΟΙ ΠΟΛΙΟΡΚΗΜΕΝΟΙ

ΤΙΤΛΟΣ: Ηθελημένα αντιφατικός, προαναγγέλλει το θέμα

ΘΕΜΑ: το πολιορκημένο Μεσολόγγι και ο «εσωτερικός» αγώνας των υπερασπιστών του να μείνουν πιστοί στην ιδέα τους για ελευθερία και αξιοπρέπεια, υπερνικώντας την ενστικτώδη ανάγκη για επιβίωση.

ΧΡΟΝΟΣ-ΤΟΠΟΣ: πολιορκημένο Μεσολόγγι, Απρίλιος 1826

ΓΛΩΣΣΑ: δημοτική / ΥΦΟΣ: λυρικό, υψηλό, δραματικό

ΕΚΦΡ. ΜΕΣΑ: λιτές και μεγαλειώδεις εικόνες (οπτικές, κινητικές, ακουστικές), κορυφαίες μεταφορές, προσωποποιήσεις, παρηχήσεις, επαναλήψεις

ΣΤΙΧΟΥΡΓΙΚΗ: ιαμβικός 15σύλλαβος με ζευγαρωτή ομοιοκαταληξία. Ο στίχος, επηρεασμένος από το δημοτικό τραγούδι και την Κρητική Λογοτεχνία

**ΣΧΕΔΙΑΣΜΑ Ι:**

Κυριαρχούν δραματικές εικόνες, γεμάτες απόγνωση και τραγικό μεγαλείο. Το απόσπασμα είναι γεμάτο συμβολισμούς. Οι υλικές ανάγκες δοκιμάζουν το αγωνιστικό πνεύμα των πολιορκημένων, σχεδόν το κάμπτουν.

Αρχικά: εικόνα του κάμπου και της πολιορκημένης πόλης: παγερή σιωπή και ερήμωση. Το πουλί «σπάει» με το λάλημά του τη σιωπή και τη διάχυτη παρουσία του θανάτου

Μετά: εικόνα της μάνας: μια συνεκδοχή των αμάχων που τους βασανίζει η πείνα. Η μάνα ζηλεύει την ελάχιστη τροφή του πουλιού, είναι απελπισμένη, ικετεύει: δεν ενδιαφέρεται για τη ζωή της, αλλά για τη ζωή του παιδιού της

Τέλος: εικόνα του Σουλιώτη: μια συνεκδοχή των σκληρών υπερασπιστών. Υπερήφανοι (κλαίνε παράμερα), έχουν σύντροφό τους μόνο το όπλο τους και μόνο σε αυτό μιλούν. Είναι θλιμμένοι που δεν μπορούν να υπερασπιστούν την πόλη, αλλά, κυρίως, την αξιοπρέπειά τους

**ΣΧΕΔΙΑΣΜΑ ΙΙ**

Αν στο πρώτο σχεδίασμα τους ηρωικούς πολιορκημένους πιέζει το ένστικτο της αυτοσυντήρησης (πείνα), στο δεύτερο, το σκληρό δίλημμα το θέτει η ανοιξιάτικη φύση που, μέσα από μια σειρά εικόνων, καλεί τους πολιορκημένους στο πανηγύρι της ζωής.

Πρώτα (στ.1-2): Εισαγωγή, με την «Αναγεννησιακή» προσωποποίηση του Απρίλη και του Έρωτα που χορεύουν

Μετά (στ 3-9): Διαδοχή θαυμάσιων εικόνων της άνοιξης: τα πρόβατα που βελάζουν – το σμίξιμο θάλασσας και ουρανού – η λίμνη, η πεταλούδα, ο κρίνος – το σκουληκάκι

Τέλος: (στ.10-13): Το συμπέρασμα: η μαγεία της φύσης και της ζωής επιβάλλονται στον ζόφο του πολέμου («η μαύρη πέτρα ολόχρυση…») και κυριαρχούν. Καλούν τους πολιορκημένους να υποταγούν, να ζήσουν και να χαρούν όπως κάνει το πιο ασήμαντο πλάσμα της φύσης. Ο τελευταίος στίχος κάνει το δίλημμα τρομακτικό και την απόφαση των Μεσολογγιτών μια απόφαση που απαιτεί υπέρμετρες ηθικές δυνάμεις

ΠΑΡΑΛΛΗΛΑ ΚΕΙΜΕΝΑ:

Α. Δ. Σολωμού, Ελεύθεροι πολιορκημένοι, Σχεδίασμα Α΄

Παράμερα στέκει

Ο άντρας και κλαίει·

Αργά το τουφέκι

Σηκώνει και λέει:

«Σε τούτο το χέρι

Τι κάνεις εσύ;

Ο εχθρός μου το ξέρει

Πως μου είσαι βαρύ.»

Της μάνας ω λαύρα!

Τα τέκνα τριγύρου

Φθαρμένα και μαύρα

Σαν ίσκιους ονείρου·

Λαλεί το πουλάκι

Στου πόνου τη γη

Και βρίσκει σπυράκι

Και μάνα φθονεί.

* Να συγκρίνετε το απόσπασμα 1 του σχεδιάσματος Β΄ με το αντίστοιχο κείμενο του σχεδιάσματος Α΄ (Ποια είναι τα κοινά θέματα και πού εντοπίζονται διαφορές;)

Β. Κ. Καρυωτάκη, «Διάκος»

*Μέρα του Απρίλη.*

*Πράσινο λάμπος,*

*γελούσε ο κάμπος*

*με το τριφύλλι.*

*Ως την εφίλει*

*το πρωινό θάμπος,*

*η φύση σάμπως*

*γλυκά να ομίλει.*

*Εκελαδούσαν*

*πουλιά, πετώντας*

*όλο πιο πάνω.*

*Τ’ άνθη ευωδούσαν.*

*Κι είπε απορώντας:*

*«Πώς να πεθάνω;»*

* Πώς περιγράφεται η φύση και πώς αποδίδεται το θέμα του πειρασμού στα ποιήματα του Σολωμού και του Καρυωτάκη